
	Tribunalul Timiș aduce la cunoștința opiniei publice următoarele:
Față de sesizarea Curții Constituționale de către Înalta Curte de Casație si Justiție şi de către Avocatul Poporului, pentru exercitarea controlului constituționalității, înainte de promulgare, a Legii privind abrogarea unor prevederi referitoare la pensiile de serviciu si indemnizațiile pentru limită de vârstă, precum si reglementarea unor masuri in domeniul pensiilor ocupaționale;  
Văzând că termenul fixat pentru discutarea sesizării de către Curtea Constituțională este 18 martie 2020;
Considerând că, prin continuarea protestului până la data de 18 martie este afectată funcţionarea justiţiei ca serviciu public în interesul cetățenilor, 
Adunarea Generală a Judecătorilor din cadrul Tribunalului Timiș a decis astăzi, 06.02.2020, cu majoritate de voturi, suspendarea protestului generat de decizia puterii legislative de abrogare a dispoziţiilor legale care reglementează pensiile de serviciu ale magistraţilor şi indemnizaţiile pentru limită de vârstă, precum și reglementarea unor măsuri în domeniul pensiilor ocupaționale (PL-x nr.292/24.06.2019), până la pronunţarea Curţii Constituţionale. 
Adunarea Generală a Judecătorilor din cadrul Tribunalului Timiș solicită Consiliului Superior al Magistraturii, în calitate de garant al independenţei sistemului judiciar, continuarea demersurilor necesare pentru asigurarea independenţei şi respectarea statutului constituţional al magistraţilor 


                   VICEPREŞEDINTE,                                                                                     PURTĂTOR DE CUVÂNT,
           Judecător RAMONA RISTEA                                                                              Judecător CĂLIN ROMAN




Timișoara,
06.02.2020
image1.png
ROMANIA

B

TRIBUNALUL TIMIS

300055 - TIMISOARA, P-ta Tepes Voda nr. 2 Tel.: 0256 - 498.044; Fax: 0256 - 200.040




